Timothy Ridout

Mae Timothy Ridout (ganwyd 1995) yn fiolydd o Brydain. Mae e wedi perfformio ar draws y byd fel unawdwr a cherddor siambr.

Yn 2025, roedd Ridout yn chwarae fiola gan Pellegrino Micheli c.1565-75 ar fenthyg o Beare's International Violin Society. Mae cefn y fiola yn mesur tua 44 cm (~17.3 modfedd), ond mae'r bont yn bellach lan y corff nag arfer fel bod hyd y tannau yn llai ac felly'n haws chwarae. Yn y gorffennol, bu'n chwarae ar fiola gan yr Eidalwr Giovanni Grancino o 1677.

Roedd ei ddatganiad cyntaf yn Wigmore Hall, Llundain ym mis Mawrth 2017; yr un flwyddyn cyhoeddodd ei albwm cyntaf 'Vieuxtemps – Complete Works for Viola' gyda Champs Hill Records. Perfformiodd Consierto i'r Fiola gan William Walton ym mis Awst 2021 ym Mhroms y BBC gyda cherddorfa Symffoni'r BBC. Bu'n perfformio yn y BBC Proms eto yn 2024. Ym mis Mai 2023, roedd e wedi'i restru fel un o'r 14 chwaraewr fiola gorau erioed gan gylchgrawn Cerddoriaeth y BBC. Roedd Wolfgang Amadeus Mozart hefyd ar y rhestr.

 Cysylltiadau â Chymru 
Roedd ef yn unawdwr gyda Cherddorfa Genedlaethol Gymreig y BBC yn 2021. Bu hefyd yn chwarae gyda Sinfonia Cymru yn 2018.

Bywyd cynnar ac addysg
Astudiodd y fiola pan oedd yn arddegwr yn Academi Iau yr Academi Gerdd Frenhinol Llundain, lle bu'n astudio gyda Jonathan Barrett. Ef hefyd oedd prif fiolydd Cerddorfa Genedlaethol Ieuenctid Prydain. Parhaodd Ridout i astudio yn yr Academi Gerdd Frenhinol gyda Martin Outram, a graddiodd yn 2016 gyda Queen's Commendation for Excellence. Cwblhaodd radd meistr yn Academi Kronberg gyda Nobuko Imai yn 2019.
 Gwobrau 
Yn 2014, ef oedd enillydd cyntaf cystadleuaeth ryngwladol fiola Cecil Aronowitz. 

Yn 2016, enillodd gystadleuaeth ryngwladol fiola Lionel Tertis. Ef oedd y fiolydd Prydeinig cyntaf i ennill ers sefydlu'r gystadleuaeth yn 1980. 

Ym mis Ionawr 2020, ef oedd enillydd cyntaf Gwobr Syr Jeffrey Tate yn Hamburg, a sefydlwyd gan Gerddorfa Symffoni Hamburg er cof am eu harweinydd Jeffrey Tate. 

Yn 2023, derbyniodd Ridout wobr Young Artists yn ystod Gwobrau'r Royal Philharmonic Society. 

Yn Gwobrau Cerddoriaeth glasurol Gramophone yn 2023, enillodd Ridout y wobr consierto am ei recordiad o Gonsierto Fiola (sielo) Edward Elgar a Suite Ernest Bloch ar gyfer fiola a cherddorfa. 

Yn 2024, cafodd ef wobr Luitpold yng Ngwyl Gerddoriaeth Ryngwladol Kissinger Sommer, ar gyfer artist addawol ifanc. 

 Albymiau 
2017: Vieuxtemps, Complete Works for Viola, Timothy Ridout (fiola), Ke Ma (piano). Champs Hill Records. 

2020: Britten, Vaughan-Williams, Hindemith, Martinu – Music for Viola and Chamber Orchestra, Lausanne Chamber Orchestra, arweinydd, Jamie Phillips. Claves Records. 

2021: A Poet's Love – Prokofiev: Romeo & Juliet. Schumann: Dichterliebe. Timothy Ridout (fiola), Frank Dupree (piano). Harmonia Mundi, Nova. 

2022: Berlioz, Harold en Italie, Orchestre philharmonique de Strasbourg, arweinydd, John Nelson. CD Erato 

2023: Elgar: Viola Concerto. Bloch: Suite For Viola and Orchestra. Timothy Ridout (fiola), BBC Symphony Orchestra, Martyn Brabbins. Harmonia Mundi. (Diapason d’Or)

2024: A Lionel Tertis Celebration: Works by Bowen, Brahms, Bridge, Clarke, Coates, Fauré, Forsyth, Ireland, Kreisler, Mendelssohn, Schumann, Tertis, Vaughan Williams and Wolstenholme. Timothy Ridout (fiola), Frank Dupree (piano), James Baillieu (piano). Harmonia Mundi. 

2025: Albwm unigol: Telemann / Bach / Britten / Shaw: Works for Unaccompanied Viola – Timothy Ridout. Bach: Partita No.2 in D Minor BWV1004; Britten, Elegy; Caroline Shaw, In manus tuas; Telemann Fantasias: no.1 in B flat major TWV40:14; no.7 in E flat major TWV40:20. Harmonia Mundi. 

 Cyfeiriadau 

 Dolenni allanol 
 Gwefan Timothy Ridout
Categori:Fiolyddion
Categori:Genedigaethau 1995